Document ID: 31988R0775

*****
ΚΑΝΟΝΙΣΜΟΣ (ΕΟΚ) αριθ. 775/88 ΤΗΣ ΕΠΙΤΡΟΠΗΣ
της 24ης Μαρτίου 1988
που διορθώνει τον κανονισμό (ΕΟΚ) αριθ. 3143/85 για την διάθεση, σε μειωμένη τιμή, βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 744/88 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1807/87 (4), καθιερώνει σύστημα για την πώληση, σε μειωμένη τιμή, βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου· ότι με την τελευταία τροποποίηση του εν λόγω κανονισμού, αντικαταστάθηκε το κείμενο του άρθρου 2 παράγραφος 4 δεύτερο εδάφιο· ότι, αντίθετα από την πρόθεση που εκδηλώθηκε στην επιτροπή διαχειρίσεως, στο κείμενο που προέκυψε δεν υφίσταται η παρέκκλιση που παραχωρήθηκε με τον κανονισμό (ΕΟΚ) αριθ. 1325/86 της Επιτροπής (5)· ότι είναι, συνεπώς, αναγκαίο να διορθωθεί το κείμενο του εν λόγω άρθρου επανεισάγοντας τη σχετική διάταξη με αναδρομική ισχύ από την ημερομηνία έναρξης ισχύος του κανονισμού (ΕΟΚ) αριθ. 1807/87·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 4 του κανονισμού (ΕΟΚ) αριθ. 3143/85, παρεμβάλλεται το ακόλουθο τρίτο εδάφιο:
«Ωστόσο, μετά από συμφωνία με τον αρμόδιο οργανισμό, το σύνολο του συμπυκνωμένου βουτύρου μπορεί να συσκευστεί για να διατεθεί στο εμπόριο σε άλλη εγκατάσταση από εκείνη που αναφέρεται στη σύμβαση πωλήσεως.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Ιουνίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαρτίου 1988.

Labels: 3
17